
Virksomhetsplan 2005-2006

NSRs hovedmål framgår av vedtektene:

 § 2 Formål

Norgga Sámiid Riikasearvi vil fremme likeverd, solidaritet og fredelig sameksistens mellom folk og folkegrupper og respekt for menneskets avhengighet av naturen.

· Norgga Sámiid Riikasearvi vil virkeliggjøre samisk selvråderett og sikre en samisk fremtid som ett folk i egne områder.

· Norgga Sámiid Riikasearvi vil bidra til å opprette og fullføre samisk folkestyre ved aktivt å delta i demokratiske valg til samisk styringsorgan.

· Norgga Sámiid Riikasearvi vil sentralt, gjennom SOL og via sine lokallag bidra og fremme til varierte og allsidige samiske kulturaktiviteter og tilbud.

Politikkutvikling

Hovedaktiviteter 2005-2006:

· Høsten 2005 er det valg til Sametinget. Forberedelser og gjennomføring av valgarbeidet vil bli en viktig del av NSRs arbeid i 2005. 

· NSR skal fortsette arbeidet med politikkutvkling i forhold til natur og miljøsaker. Nærhet og aktiv bruk av natur og miljø er viktig for samisk identitet, livsutfoldelse og kultur. Det planlegges et seminar om naturvern og -bruk. 

· NSR vil aktivt arbeide for å bedre samarbeidet på tvers av landegrensene gjennom Samerådet. Dette arbeidet er verdifullt for bevaring av tradisjoner og for å skape forståelse for samisk mangfold. 

· NSR vil også fremme antirasistisk og solidaritetsarbeid. Det er viktig å fremme solidaritet og samarbeid med andre urfolks- og minoritetsgrupper som får sin egenart og rettigheter undertrykket. 

· NSR vil prioritere arbeidet med opplæringssaker på et bredt nivå. Samiske tradisjoner, språk og verdier må formidles gjennom et helhetlig opplæringssystem.

· NSR skal fortsette arbeidet med politikkutvikling også i forhold til kulturpolitikk i bred forstand.

· NSR skal fortsatt prioritere arbeidet med rettighetssaker. Samiske rettigheter skal avspeiles i lovverk og forvaltning. 

· NSR vil arbeide for en utvidelse av forvaltningsområdet for samisk språk
Styrking av ungdomsarbeidet
NSR skal fortsatt styrke ungdomsarbeidet. Ungdom skal være en naturlig del av utviklingen av det samiske samfunnet. Det kan vi oppnå slik:

· Følge opp NSRs prinsipprogram for ungdom.

· Arbeide for at Sametingets barne- og ungdomsplan følges opp.

· Få flere ungdom til å delta i organisasjonen ulike aktiviteter.

· Arrangere ungdomskonferanse.

Kultur, samfunns- og opplysningsarbeid 

NSR vil styrke og utvikle det aktive kultur-, samfunns- og opplysningsarbeidet som lokallagene driver i dag. NSR ønsker også at dette arbeidet skal dokumenteres og synliggjøres bedre. For å kunne gjøre det trengs grunnlagsmateriale.

· Gjennomføre kartlegging av kulturaktiviter innenfor NSRs organisasjon, og hvilke behov lokallagene ser på området.

· På grunnlag av denne kartleggingen vurdere nødvendige tiltak

Organisasjonsutvikling

Lokallag

Lokallagene skal i større grad har mulighet til å delta på den politiske arena.

· Lokallagene skal få tilsendt landsstyrets møteinnkallinger og sakslister, samt oversikt over innkomne høringsdokumenter. 

· Avholde organisasjonsledelseskurs for lokallagene.

· Legge til rette for mangfoldig bruk av sentrale nett-tjenester, feks. elektronisk dokumentutveksling

· Landsstyret skal vurdere behovet for å utvikle grunnvedtekter for lokallagene.

Politisk og administrativ ledelse

NSRs valgte ledelse og administrasjon skal sikres gode arbeidsforhold.

· Opprettholde og styrke en tospråklig administrasjon.

· Påse at utvalg som landsstyret har satt i arbeid fungerer.

· Landsstyret skal fortløpende vurdere sin interne organisering.

· Sørge for at NSRs og SOLs administrasjon samordner sin virksomhet.

Samarbeid

NSR vil i virksomhetsperioden fortsette styrkingen av det interne samarbeidet innad i organisasjonen gjennom:

· Bedre kontakten mellom NSR sentralt og lokallagene. Sametingsrepresentantene, landsstyremedlemmene og ungdomsutvalgets medlemmer skal delta på lokallagenes arrangementer så ofte det lar seg gjøre.

· Avholde årlige fellesmøter mellom landsstyret, sametingsgruppa, SOLs styre og ungdomsutvalget.

· Arrangere kurs og seminarer i forbindelse med landsstyremøtene, samt inntektsbringende prosjektarbeid.

· Avholde lederskapsmøter.

· Avholde seminar for NSRs Sametingsrepresentanter og vararepresentanter. 

Økonomi
NSR vil evaluere organisasjonen nåværende økonomi og vurdere nødvendige endringer/tiltak for å sikre organisasjonen økonomisk.

· Sette i gang inntektsbringende prosjekter.

· Arbeide for at NSR får en del av tospråklighetsmidlene.

Formidling av NSRs syn 

NSR skal bruke sine nettsider og media til å formidle sitt syn til sine medlemmer, beslutningstakere og sentrale myndigheter. Nettsidene skal brukes til å fremme en åpen samfunnsdebatt. NSR skal være aktiv i media og det skal være lett for medlemmer og andre å finne informasjon om organisasjonen. 

· www.nsr.no skal utvikles og oppdateres jevnlig, sidene skal være på samisk (nord-, lule- og sørsamisk) og norsk. Generell informasjon om organisasjonene bør være tilgjengelig på flere språk.

· Det skal jevnlig sendes medlemsbrev/e-post til medlemmene.

